Die Lottofee

De Matz in seine beschde Jahre

der wollt vun seiner Fraa erfahre

ob se noch imma zu ihm steht

odda ob de Sinn ihr zu was onnrem geht.

Was ma so genau nie wisse konn

so stellt er se zur Prüfung on.

Er saad dofor zu seinem Drache

ei Schatz was würdscht donn du jetzt mache

wenn ich im Lotto hätt gewunn

wieviel wollscht du do honn defunn.

So saad zu ihm sei holdes Weib

du glabschd doch nidd dass ich do bei da bleib

mei Anwalt würd ich gleich inschalde

um mei Ondäl vun da rechdens zu erhalde.

So saad de Matz du sollscht dei Ondäl gleich bekomme

unn hadd gonz schnell es Portmonee eraus genomme.

Ich wa vorisch Wuch beim Lotto Meia

unn hadd beim tippe gladd e Dreia.

Zwölf Euro warn dobei im Schekpott fa uns drinn

do sinn sechs Euro unn jetzt mach nur un vaschwinn.

Reiner Thielen